**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΕΤΡΑΗΜΕΡΗ ΕΚΠΑΙΔΕΥΤΙΚΗ**

**ΕΚΔΡΟΜΗ ΤΗΣ Β΄ΤΑΞΗΣ ΤΟΥ ΕΠΑΛ ΜΟΥΔΡΟΥ ΣΤΗ ΘΕΣΣΑΛΟΝΙΚΗ -ΣΕΡΡΕΣ**

**1. ΠΡΟΟΡΙΣΜΟΣ-ΣΥΜΜΕΤΕΧΟΝΤΕΣ**

 Στα πλαίσια του εκπαιδευτικού προγράμματος «**Δώσε πάσα στη Ζωή, πες ΟΧΙ στις εξαρτήσεις»** της σχολικής χρονιάς 2019-2020, το 10 Επα.λ Μούδρου προγραμματίζει τετραήμερη εκπαιδευτική επίσκεψη στην Θεσσαλονίκη -Σέρρες.

Προορισμός : Θεσσαλονίκη –Σέρρες

Χρονική περίοδος : 26 Μαρτίου έως 29 Μαρτίου (3 διανυκτερεύσεις)

Συμμετέχοντες: 26 μαθητές και 3 συνοδοί καθηγητές

**2. ΜΕΤΑΚΙΝΗΣΕΙΣ**

Σύμφωνα με το παρακάτω Πρόγραμμα:

Πέμπτη, 26 Μαρτίου 2020

8:00π.μ : Αναχώρηση με πλοίο της γραμμής για Καβάλα. Άφιξη στις 12:30μ.μ

1:00μ.μ : Αναχώρηση για σπήλαιο της Αλιστράτη – στάση για φαγητό

7:00μ.μ : Αναχώρηση για Θεσσαλονίκη(Διανυκτέρευση)

Παρασκευή, 27 Μαρτίου 2020

 09:00 π.μ Αναχώρηση με το λεωφορείο για Σέρρες

1η στάση : Επίσκεψη στο Οχυρό Ρούπελ.

2η στάση: Λαογραφικό Μουσείο Σερρών

3η στάση: Φαγητό σε ταβέρνα της Περιοχής.

4η στάση: Ιερά Μονή Τίμιου Προδρόμου

5η στάση: Πίστα Σερρών για παρακολούθηση πρωταθλήματος

6η στάση: Επίσκεψη στο κέντρο της πόλης των Σερρών. 19:00 Αναχώρηση για Θεσσαλονίκη

Ξεκούραση –Διανυκτέρευση. 

Σάββατο, 28 Μαρτίου 2020

1η στάση : Κατακόμβες Αγίου Δημητρίου. Ροτόντα

2η στάση: Τροχαία Θεσσαλονίκης

3η στάση: Μουσείο Ολυμπιακών Αγώνων

4η στάση: ΚΕΘΕΑ : Κέντρο Θεραπείας Εξαρτημένων Ατόμων

5η στάση: ΝΟΗΣΙΣ

6Η στάση : COSMOS. Επιστροφή στο ξενοδοχείο.

Κυριακή, 29 Μαρτίου 2020

Έγερση στις 8: 00, πρωινό γεύμα στο ξενοδοχείο. ΑνΑχώρηση για Καβάλα,

Επίσκεψη στο ΦρούρΙο της Καβάλας . Αναχώρηση για Λήμνο με πλοίο της γραμμής!!

**3.ΟΡΟΙ - ΠΡΟΥΠΟΥΘΕΣΕΙΣ**

**1**.Λεωφορείο για μετακίνηση των μαθητών από τη στιγμή της άφιξής τους στην Καβάλα μέχρι την αναχώρησή τους από το λιμάνι της Καβάλας, το οποίο θα καλύψει όλες τις προγραμματισμένες μετακινήσεις και επισκέψεις σύμφωνα με το πρόγραμμα της εκδρομής.

To λεωφορείο για μετακίνηση των μαθητών πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, επαγγελματική άδεια οδήγησης , πλήρως κλιματιζόμενο κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π). Ιδιαίτερη σημασία δίνουμε στη δυνατότητα συνεννόησης με τον οδηγό του λεωφορείου. Με την κάθε προσφορά είναι απαραίτητο να συνυποβάλλονται το συνοδευτικά έγγραφα που αποδεικνύουν τον διενεργηθέντα έλεγχο από ΚΤΕΟ κατά τα νομίμως οριζόμενα.

Παρατήρηση: Το πούλμαν θα πρέπει να είναι διαθέσιμο για τυχόν νυχτερινή έξοδο των μαθητών (και εκτός των ορίων της πόλης) κατά τη διάρκεια της εκδρομής.

**2.** Ξενοδοχείο: 3\* με πρωινό στο κέντρο της Θεσσαλονίκης (3 διανυκτερεύσεις). Δωμάτια δίκλινα-τρίκλινα για τους μαθητές και τρία μονόκλινα για τους καθηγητές.

**3.** Επιπρόσθετες απαιτήσεις

Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία

Τελική συνολική τιμή του οργανωμένου ταξιδιού (με ΦΠΑ) και η επιβάρυνση ανά μαθητή.

Ρητή αναφορά κατηγορίας καταλυμάτων και όνομα και τηλέφωνο αυτών

Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, απαγορευτικό, αλλαγές δρομολογίων κ.λ.π.) και δέσμευση για εναλλακτικές λύσεις.

Υπεύθυνη δήλωση από το ταξιδιωτικό πρακτορείο με κάθε προσφορά ότι διαθέτει ειδικό σήμα λειτουργίας, το οποίο βρίσκεται σε ισχύ.

Πρόσθετη ασφάλιση, που καλύπτει τα έξοδα σε περίπτωση ατυχήματος ή ασθένειας. (Η χορήγησή της θα θεωρηθεί ιδιαιτέρως σημαντική)

Η εκδρομή θα πραγματοποιηθεί , με επιφύλαξη ως προς τα δρομολόγια των πλοίων (τα οποία θα ανακοινωθούν για την περίοδο εκείνη μετά τα μέσα Μαρτίου 2020).

Καλούμε σύμφωνα με την υπ’ αριθμ 33120/γδ4/28-02-2017 ΥΑ (ΦΕΚ 5787/τ Β’/06-03-2017) τα ενδιαφερόμενα ταξιδιωτικά γραφεία να υποβάλλουν κλειστές προσφορές στο σχολείο μας έως και την Τετάρτη 19 Φεβρουαρίου στις 13.00.

Οι προσφορές θα είναι κλειστές και σε αυτές θα αναγράφεται **το συνολικό κόστος με ΦΠΑ** και **η επιβάρυνση ανά μαθητή με ΦΠΑ**, καθώς και το όνομα και η κατηγορία του ξενοδοχείου και **θα συμπεριλαμβάνεται ο νέος φόρος διαμονής**.

Τηλέφωνα : (22540) 71351 – 71740 FAX : (22540) 71740

Email: mail@1epal-moudr.les.sch.gr Δικτυακός Τόπος: [http://1epal-moudr.les.sch.gr](http://1epal-moudr.les.sch.gr/)

Ο Δ/ντής του Σχολείου

ΠΟΡΦΥΡΗΣ ΧΑΡΑΛΑΜΠΟΣ

Ηλεκτρολόγος ΠΕ 83